Държавен вестник, бр. 33, 2016 г., стр. 45

БРОЙ  33	
Д Ъ Р Ж А В Е Н  В Е С Т Н И К 	
СТР.  45  
3. оценяване защитата на функционалната 
група срещу превишаване на допустимите 
работни параметри съгласно изискванията 
по т. 2.10 и 3.2.3 от приложение № 1; про-
цедурата за оценяване се извършва, като се 
има предвид съоръжението от най-високата 
категория, което трябва да бъде защитено.
(5) Съответствието на функционални-
те групи по чл. 7, ал. 3 със съществените 
изисквания, определени в т. 2.10, 2.11, 3.4, 
т. 5.2, букви „а“ и „г“ от приложение № 1, 
се оценява, като се прилага „Модул В: ЕС 
изследване на типа – изследване на проекта 
на типа“ съгласно раздел IV от приложение 
№ 3 или „Модул Н: Съответствие въз основа 
на пълно осигуряване на качеството“ съгласно 
раздел XII от приложение № 3.
(6) Записите и кореспонденцията, свързани 
с процедурите за оценяване на съответствието, 
изпълнявани с участието на орган, нотифи-
циран по реда на наредбата, се съставят на 
български език или на език, приемлив за 
този орган.
Чл. 17. (1) За съоръженията под налягане 
и за функционалните групи, чието съответ-
ствие е било оценено съгласно приложимата 
процедура за оценяване на съответствието 
по чл. 16, се съставя ЕС декларация за съ-
ответствие.
(2) ЕС декларацията за съответствие по-
твърждава, че е доказано изпълнението на 
съществените изисквания, определени в 
приложение № 1.
(3) ЕС декларацията за съответствие се 
съставя по образеца, определен в приложе-
ние № 4, съдържа елементите, определени в 
съответните модули от приложение № 3, и 
се актуализира редовно.
(4) ЕС декларацията за съответствие се 
превежда на езика, определен от съответната 
държава членка, на чиято територия съоръ-
жението под налягане или функционалната 
група се пуска или предоставя на пазара. 
Когато съоръжението под налягане или функ-
ционалната група се пуска или предоставя на 
пазара на територията на Република Бълга-
рия и ЕС декларацията за съответствие не е 
съставена на български език, тя се превежда 
на български език.
(5) Когато приложимите към съоръжени-
ето под налягане или функционалната група 
актове на законодателството на Европейския 
съюз за хармонизация, които изискват ЕС 
декларация за съответствие, са повече от 
един, се съставя само една ЕС декларация за 
съответствие, в която се посочват съответни-
те актове и данните за публикуването им в 
„Официален вестник“ на Европейския съюз.
(6) Изискването по ал. 5 може да се изпъл-
ни чрез съставяне на досие от отделните ЕС 
декларации за съответствие, които се изискват 
от всички приложими за съоръжението под 
налягане или функционалната група актове 
на законодателството на Европейския съюз 
за хармонизация.
Чл. 18. Като съставя ЕС декларация за 
съответствие, производителят поема отговор-
ността за съответствието на съоръжението 
под налягане или функционалната група с 
изискванията на наредбата.
Чл. 19. (1) Съответствието на дадено съ-
оръжение под налягане или функционална 
група с изискванията на наредбата се удос-
товерява с нанесена маркировка „CE“.
(2) За маркировката „СЕ“ се прилагат 
основните принципи, установени в чл. 30 от 
Регламент (ЕО) № 765/2008 на Европейския 
парламент и на Съвета от 9 юли 2008 г. за 
определяне на изискванията за акредитация 
и надзор на пазара във връзка с предлага-
нето на пазара на продукти и за отмяна на 
Регламент (ЕИО) № 339/93 (ОВ, L 218/30 от 
13 август 2008 г.).
(3) Маркировката „CE“ се нанася, преди 
съоръжението под налягане или функцио-
налната група да бъдат пуснати на пазара, 
когато съоръжението или функционалната 
група са завършени или са в състояние, което 
позволява да се извърши крайно оценяване 
съгласно т. 3.2 от приложение № 1.
(4) Маркировката „СЕ“ се нанася така, че 
да е видима, четлива и незаличима на едно 
от следните:
1. всяко отделно съоръжение под налягане 
по чл. 7, ал. 1 или неговата табела с данни;
2. всяка функционална група по чл. 7, ал. 2 
и 3 или нейната табела с данни.
(5) Когато нанасянето на маркировката 
„СЕ“ в съответствие с изискванията по ал. 4 
не е възможно или не може да бъде гаран-
тирано поради естеството на съоръжението 
под налягане или функционалната група, тя 
се нанася върху опаковката и в придружава-
щите документи.
(6) Маркировката „СЕ“ може да не се нана-
ся върху всяко отделно съоръжение под наля-
гане, което е съставна част от функционална 
група. Отделните съоръжения под налягане, 
които са съставна част от функционална 
група и вече имат нанесена маркировката 
„СЕ“, запазват тази маркировка.
(7) След маркировката „CE“ се нанася 
идентификационният номер на нотифици-
рания орган, участвал в оценяването на 
съответствието на етапа на производствения 
контрол. Идентификационният номер на но-
тифицирания орган се нанася от самия орган 
или по негови указания от производителя 
или от неговия упълномощен представител.
(8) Маркировката „CE“ и когато е прило-
жимо, идентификационният номер на ноти-
фицирания орган могат да бъдат следвани 
от друг знак, указващ специален риск или 
употреба.